Dan il-blog twaqqaf biex jgħin fil-battalja kontra l-Knisja u l-PN li riedu jċaħħdu lill-poplu Malti mid-dritt tad-divorzju. Għalina, r-rebħa ta' l-iva fir-referendum għad-divorzju kienet rebħa għas-sekulariżmu f'pajjiżna u daqqa ta' ħarta lill-forzi tad-dlam li dejjem iridu jżommu l-poplu lura u jiddettaw lil kulħadd kif għandu jgħix. Aħna minn dejjem konna favur d-drittijiet ċivili nkluż id-dritt li koppji gay li jinħabbu jingħataw id-dritt li jiżżewġu. Il-bill tal-ko-abitazzjoni li ried jgħaddi l-PN ried biss jagħti d-drittijiet lil dawk il-gays li jgħix flimkien għax jinħabbu billi jistmgħahhom bħala aħwa. Bħallikieku kien qed jistħi jagħtihom id-dritt ċivili li jistħoqqilhom. Dan minkejja li l-PN għandu Membri Parlamentari li huma appertament gay. Aħna tal-Mazzun dejjem irraġunajna li l-għoti tad-dritt ċivili lill-gays biex jingħaqdu f'rabta' legali bħalma qed iwiegħed li se jagħtihom il-Partit Laburista mhi se tagħmel ħsara lil ħadd u hija stramba kif l-aktar nies li jipprotestaw huma dawk miżżewġin li ħaġa bħal din lanqas taffettwahhom. Dr. Joseph Muscat stqarr li ma jinteressaħx li jista' jitlef il-voti permezz ta' din il-wegħda, il-komunita' gay jistħoqqilha l-istess rispett u drittijiet li għandhom ċittadini oħra. Ara l-Partit Nazzjonalista minkejja li ħareġ il-Manifest tiegħu li jgħid li l-Partit Nazzjonalista huwa kommess li jdaħħal id-drittijiet ċivili għal kulħadd, iżda tqatel biex ma jħallix id-divorzju jidħol u fil-liġi ta' l-IVF qata' 'l barra lil min hu gay jew mhux miżżewweġ li jingħataw id-dritt li jagħmel din it-teknika. Anzi, ried li jkun hemm bord mimli xeba' qassisin, tobba u MPs Nazzjonalisti u dojoq li jiddeċiedu huma min għandu jingħata dan id-dritt. Dan il-bord ma sarx għax il-Partit Laburista opponieħ bil-qawwi. U li kieku kellu ż-żmien jgħaddi l-liġi tal-koabitazzjoni kopji gay ma kienux se jingħataw id-dritt ta' unjoni ċivili. Allura jkollna nistaqsu lil Dr. Gonzi biex joħroġ fl-apert u jgħid jekk hux se jagħti d-dritt ta' unjoni ċivili lill-koppji gay li se jagħtihom il-Partit Laburista.
Il-Labour iwiegħed Unjoni Ċivili għal Koppji Gay